ÚRAD VLÁDY SLOVENSKEJ REPUBLIKY
               sekcia vládnej legislatívy

                                                                                 Na rokovanie vlády SR
                                                                                 dňa 18. augusta 2004
                                                                                 K materiálu č. 17518/2004
                                                                                 K bodu č. 54

S T A N O V I S K O

k návrhu nariadenia vlády Slovenskej republiky o zvýšení sumy príspevkov pestúnskej starostlivosti

I.

     Predložený návrh nariadenia vlády SR o zvýšení sumy príspevkov pestúnskej starostlivosti predkladá na rokovanie vlády Slovenskej republiky minister práce, sociálnych vecí a rodiny Slovenskej republiky Ľudovít Kaník.

II.

     Cieľom predkladaného návrhu nariadenia vlády Slovenskej republiky je zvýšenie všetkých príspevkov pestúnskej starostlivosti. Ich poskytovanie sa upravilo v zákone č. 265/1998 Z. z. o pestúnskej starostlivosti a o príspevkoch pestúnskej starostlivosti, ktorý nadobudol účinnosť 1. januára 1999. Výška týchto príspevkov v čase nadobudnutia účinnosti zákona bola stanovená tak, aby boli pokryté potreby detí zverených do pestúnskej starostlivosti z hľadiska dlhodobosti ich výchovy v náhradnej rodine a z hľadiska toho, že pestún voči týmto deťom nemá vyživovaciu povinnosť. Od účinnosti tohto zákona nebola výška týchto príspevkov upravovaná a vzhľadom na cenové úpravy už nezodpovedajú výdavkom potrebným  pestúnom na zabezpečenie potrieb detí zverených im do pestúnskej starostlivosti. V predkladanom návrhu nariadenia sa navrhuje všetky príspevky pestúnskej starostlivosti zvýšiť v priemere o 8%. 

III.

     Predmetný návrh bol prerokovaný v Legislatívnej rade vlády Slovenskej republiky 10. augusta 2004 a legislatívna rada odporučila návrh nariadenia vlády Slovenskej republiky o zvýšení sumy príspevkov pestúnskej starostlivosti predložiť na rokovanie vlády po zapracovaní jej jednej pripomienky.

IV.

     Sekcia vládnej legislatívy Úradu vlády Slovenskej republiky konštatuje, že v predloženom novom znení návrhu nariadenia vlády je zapracovaná pripomienka legislatívnej rady, a preto odporúča návrh nariadenia vlády v predloženom znení schváliť.

Vypracovala : A. Petruňáková
V Bratislave: 13. augusta 2004

                                                                             Štefan G r m a n 
                                                                             generálny riaditeľ
                                                                         sekcie vládnej legislatívy